**Ministru kabineta rīkojuma projekta „Par valstij piekrītošā nekustamā īpašuma „P62” Lazdonas pagastā, Madonas novadā nodošanu Madonas novada pašvaldības īpašumā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par zemes reformas pabeigšanu lauku apvidos” 6.pantu un Publiskas personas mantas atsavināšanas likuma pārejas noteikumu 3.punktu un likuma „Par autoceļiem” 4.panta 1.1 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piekrītošā nekustamā īpašumu „P62” Lazdonas pagastā, Madonas novadā nodošanu Madonas novada pašvaldības īpašumā” (turpmāk – rīkojuma projekts) sagatavots ņemot vērā Madonas novada pašvaldības domes 2014. gada 27.marta lēmumu Nr.159 (protokols Nr.7, 14.p.) „Par valsts reģionālā autoceļa P62 maršruta posma km 141.7-141.8 pārņemšanu bez atlīdzības Madonas novada pašvaldības īpašumā” un saskaņā ar likuma „Par zemes reformas pabeigšanu lauku apvidos” 6.pantu, Publiskas personas mantas atsavināšanas likuma pārejas noteikumu 3.punktu.Rīkojuma projekts paredz nodot bez atlīdzības Madonas novada pašvaldības īpašumā valstij piekrītošo nekustamo īpašumu "P62" (nekustamā īpašuma kadastra Nr. 7066 002 0202) – zemes vienību 0,15 ha platībā (zemes vienības kadastra apzīmējums 7066 002 0200) un uz tās izbūvēto komplekso inženierbūvi valsts reģionālo autoceļa P62 "Krāslava-Preiļi-Madona (Madonas apvedceļš)" posmu 141,7–141,8 km – Lazdonas pagastā, Madonas novadā, bez iepriekšējas īpašuma tiesību nostiprināšanas zemesgrāmatā. Ņemot vērā to, ka zemes reforma Madonas novadā vēl nav pabeigta, ir nepieciešams nodot nekustamo īpašumu bez tā iepriekšējas reģistrācijas zemesgrāmatā uz valsts vārda, lai sakārtotu zemes piederības jautājumu, jo Ministru kabineta rīkojumā minētais autoceļa posms atrodas apbūvētajā Madonas novada teritorijā pie Madonas pilsētas un atbilst pašvaldības ielas statusam.Madonas novada dome ar 2014. gada 27.marta lēmumu Nr. 159 „Par valsts reģionālā autoceļa P62 maršruta posma km 141.7-141.8 pārņemšanu bez atlīdzības Madonas novada pašvaldības īpašumā” (protokols Nr.7, 14.p.) ir izteikusi piekrišanu pārņemt savā īpašumā valstij piekrītošo nekustamo īpašumu "P62" (nekustamā īpašuma kadastra Nr. 7066 002 0202) – zemes vienību 0,15 ha platībā (zemes vienības kadastra apzīmējums 7066 002 0200) un uz tās izbūvēto komplekso inženierbūvi - valsts reģionālā autoceļa P62 "Krāslava-Preiļi-Madona (Madonas apvedceļš)" posmu 141,7–141,8 km – Lazdonas pagastā, Madonas novadā.  Valsts akciju sabiedrības „Latvijas Valsts ceļi” 2014.gada 1.jūlija izziņa Nr. 4.9/2642 (turpmāk-izziņa) saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 101.panta pirmās daļas 2.punktu un 13.panta pirmās daļas 6.punktu, apliecina, ka rīkojuma projekta 1.punktā norādītais nekustamais īpašums ir apbūvēts. No izziņā ietvertās informācijas izriet, ka uz rīkojuma projektā minētās zemes vienības atrodas kompleksa inženierbūve - valsts reģionālā autoceļa P62 „Krāslava-Preiļi-Madona (Madonas apvedceļš)” posms 141,7 – 141,8 km, kas atrodas Satiksmes ministrijas Valsts autoceļu fonda bilancē un saskaņā ar deleģēšanas līgumu atrodas valsts akciju sabiedrības „Latvijas Valsts ceļi” pārvaldījumā. Minētās būves īpašuma tiesības nav nostiprinātas zemesgrāmatā. Saskaņā ar likuma „Par zemes reformas pabeigšanu lauku apvidos” 6.pantu, kas nosaka, ja tiek pieņemts Ministru kabineta lēmums par atsevišķu valstij piekrītošu zemes gabalu nodošanu kādai no pašvaldībām, īpašuma tiesības uz šiem zemes gabaliem nostiprināmas zemesgrāmatā uz attiecīgās pašvaldības vārda bez iepriekšējas īpašuma tiesību nostiprināšanas uz valsts vārda. Saskaņā ar Publiskas personas mantas atsavināšanas likuma pārejas noteikumu 3.punktu, kas nosaka, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai un pašvaldībām piekrītošās ēkas (būves) var nodot īpašumā bez atlīdzības valstij vai citai pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas. Madonas novada pašvaldībai tiks nodota uz minētās zemes vienības (zemes vienības kadastra apzīmējums 7066 002 0200) izvietotā kompleksā inženierbūve - valsts reģionālā autoceļa P62 „Krāslava-Preiļi-Madona (Madonas apvedceļš)” posms 141,7 – 141,8 km.Madonas novada pašvaldība, pārņemot īpašumā minēto valsts autoceļa posmu, varēs Madonas novada pašvaldības teritorijā esošā autoceļu uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta, kā arī realizēt ES fondu projektu „Madonas pilsētas tranzīta ielu rekonstrukcija – II, III, IV kārta”.Minētā nekustamā īpašuma nodošana Madonas novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi pamatojoties uz likuma „Par pašvaldībām” 15.panta pirmās daļas 2.punktu – gādāt par savas administratīvās teritorijas labiekārtošanu un sanitāro tīrību. Rīkojuma projekta mērķis ir atļaut Satiksmes ministrijai nodot bez atlīdzības Madonas novada pašvaldības īpašumā valstij piekrītošo nekustamo īpašumu "P62" (nekustamā īpašuma kadastra Nr. 7066 002 0202) – zemes vienību 0,15 ha platībā (zemes vienības kadastra apzīmējums 7066 002 0200) un uz tās izbūvēto komplekso inženierbūvi -valsts reģionālā autoceļa P62 "Krāslava-Preiļi-Madona (Madonas apvedceļš)" posmu 141,7–141,8 km – Lazdonas pagastā, Madonas novadā. Projekts attiecas uz transporta un sakaru politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Madonas novada pašvaldība. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (tūkst. latu) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam ietekme uz valsts budžetu nav paredzēta.Ar nekustamā īpašuma īpašnieka maiņu saistītie izdevumi tiks segti no Madonas novada pašvaldības līdzekļiem.Madonas novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008. gada 11. marta noteikumos Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Madonas novada pašvaldībai paliek nemainīgs un papildus līdzekļi no valsts budžeta netiek piešķirti.Madonas novada pašvaldība Madonas novada pašvaldības teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Grozījumi Ministru kabineta 2009.gada 29.septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”. Grozījumu projekts tiks sagatavots pēc attiecīgā autoceļa posma nodošanas Madonas novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Madonas novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 6. | Cita informācija. | Nav |

Anotācijas II, V un VI sadaļa – rīkojuma projekts šīs jomas neskar.

Satiksmes ministrs A. Matīss

Vīza: Valsts sekretārs K.Ozoliņš

29.06.2015. 11:00

1268

A. Bojāre, 67028380

anita.bojare@lvceli.lv